
 "ష్ ! ఊరుకొండి, వాళ్ళు వింటే నవ్వుతారు ..." తలుపులు తెరుచుకుని బయటికెళ్ళి పోయిందామె.

 బయటనుంచీ కాకులు, పిచ్చుకల అరుపులు వినపించసాగినయ్.


  * * *


 సాయంత్రం నాలుగయింది ... రెండో రోజు.

 మురళీ, నరసింహం కూర్చుని వుండగా కోయదొర చిరునవ్వుతో లోపలికొచ్చాడు.

 "మొదటి రాత్రి మజా దొరకలేదు చిన్న దొరకి. ఇంకా గండాలున్నాయ్... దొరా ! బెదిరిపోకు ..." అంటూ దస్త్రం విప్పాడు.

 మురళి ఆశ్చర్యంగా నరసింహం వంక చూస్తూ "వీడికెలా తెలుసు" అని అడిగాడు.

 "ఎవడో నలుసు పెద్దదొర మనసు బాధిస్తున్నాడు దొరా ! వాడెవడో కాదు ! చిన్న దొర రక్తం పంచుకున్నోడు - కాటేయాలని కాపు గాస్తున్నాడు. భద్రం దొర ! వాడికి విష కోరలున్నాయ్ - రక్తం కనుగుడ్లున్నాయ్."

 నరసింహం గాబరాగా లేచి నిలబడ్డాడు. అతని మొఖం పాలిపోయింది.

 రామలింగం దీన్నంతా అర్ధం కానట్టు చూస్తున్నాడు.

 నరసింహం మరింత గాభరాపడి -

 "ఏయ్, పోరా, ఇక్కడి నుంచి పో ముందు" అన్నాడు కంగారుగా.

 "చెంపలేసుకో దొర ! కోయదొరను అవమానిస్తున్నావ్ ! సత్యం చెబుతాను మేము. సచ్చాడు సచ్చాడనుకున్నోడు సావనే లేదు దొరా! అండ పిండ బ్రహ్మాండమై కోడెత్రాసు పడగై బుసలు కొడుతున్నాడు. ఈయాలా రేపు కూడా దొరకి శోభనం జరగదు." 

 నరసింహం వాడి చేతిలో డబ్బులు పెట్టి పో! ఇక ఇంకేం వాగకు"

 కోయదొర వెళ్ళిపోయాడు.

 "వాడేమిటి, ఇవాళ అశుభం జరుగుతుందని అంటున్నాడు భయంతో కూడిన మొహంతో అడిగాడు రామలింగం.

 "వాడి మొఖం వాడేదో వాగుతున్నాడు. అవన్నీ మనం పట్టించుకోకూడదు.

 "మరి వాడెవడో రక్తం కళ్ళజూసేవరకు నిద్రపోడు అంటున్నాడు, ఎవరు వాడు.

 "అన్నీ పిచ్చివాగుడ్లేరా. 

 "ఒకవేళ మనకు ఫోన్లు చేసేవాడు ఈ కోయదొర చెప్పినవాడు కాదుగదా?"

 "వాడెవడో దొంగ వెధవని చెప్తున్నాను కదా ! కోయవాళ్ళ మాటలు నిజాలవుతాయా?" 

 సరిగ్గా అప్పుడే ఫోన్ మోగింది.

 నరసింహం గుండె వేగంగా కొట్టుకుంది. చక చక వెళ్ళి ఫోన్ తీసుకున్నాడు.

 "హలో నరసింహం ! హౌ ఆర్ యూ ! కోయదొర ఏమంటున్నాడు?"

 "ఎవరు నువ్వు ?"

 "ఇంకా గుర్తు పట్టలేదా ? సరే కోడ్ మాట్లాడనా ముందు ?"

 "కోడ్ లు తెలుసుకున్నంత మాత్రాన మాకొచ్చే నష్టం ఏమీ లేదు. దమ్ముంటే నా ఎదురుగా వచ్చి నిలబడు మసి చేసేస్తాను రెండు క్షణాల్లో" అన్నాడు నరసింహం కోపంగా.

 "ఆహ్హహ్హహ్హ ! నన్ను మసి చేస్తావా ? ఎందుకీ ప్రగల్భాలు నరసింహం! ఇప్పుడు వచ్చిన కోయదొరని నేనే. కావాలంటే మరోసారి వస్తాగా వుండు" ఫోన్ పెట్టేశాడు.

 ఒక చోట కూర్చుని రామలింగం, నరసింహం మాట్లాడుకుంటున్నారు.

 ఆ గుసగుసలు పూర్తవగానే తనను గదిలోకి వెళ్ళమని సిగ్నల్ ఇస్తుందేమోనని ఆశపడ్డాడు మురళి.
 
 కాని పావుగంట గడిచినా వాళ్ళ గుసగుసలు పూర్తికాలేదు.

 అరగంట కూడా అయిపోయింది. మురళీకి కోపం, చిరాకూ, విసుగూ, ఇంకా అలాంటి బాపతు ఫీలింగ్స్ బోలెడు కలిగాయి.

 తనూ తలుపు దగ్గరకు నడిచి అసలక్కడ ఏం జరుగుతుందోనని చూశాడతను. ఈసారి రామలింగం అన్నపూర్ణమ్మతో ఏదో గుసగుసలాడుతూ కనిపించాడు. ఉండుండి అతని ముఖ కవళికలు మారిపోతున్నాయ్.

 ముందు అచేతనుడవటం, తర్వాత నిశ్చేష్టుడవటం, ఆ తరువాత కృంగిపోవటం కనిపించిందతనికి.

 అలా ఇంకెంతసేపు వారి భంగిమలు గమనించాల్సి వచ్చేదోగాని, వెనుక గాజుల చప్పుడు వినిపించేసరికి వెనక్కు తిరిగిచూశాడు. రాధ అద్భుతమైన అలంకరణలతో శోభనం గదిలోకి వెళుతూ కనిపించింది.

 ఇంకొక్క క్షణం కూడా ఆలస్యం చేయకుండా ఆమె వెనుకే గదిలోకి పరుగెత్తాడతను. 

 "shya ! oorukondi, vaallu vinte navvutaaru ..." talupulu teruchukuni bayatikelli poindame.

 bayatanunchi kaakulu, picchukala arupulu vinapinchasaginay.


  * * *


 saayantram naalugayindi ... rendo roju.

 muralii, narasimham kuurchuni vundagaa koyadora chirunavvutho lopalikochadu.

 "modati raatri maja dorakaledu chinna doraki. inka gandalunnay... dora ! bediripoku ..." antuu dastram vippadu.

 murali aascharyamgaa narasimham vanka chustuu "veedikela telusu" ani adigaadu.

 "evado nalusu peddadora manasu baadhistunnaadu dora ! vadevado kaadu ! chinna dora raktam panchukunnodu - kaateyaalani kaapu gaastunnaadu. bhadram dora ! vaadiki visha koralunnay - raktam kanugudlunnay."

 narasimham gabaraga lechi nilabaddadu. athani mokham paalipoyindi.

 ramalingam deennanta ardham kaanattu chustunnadu.

 narasimham marinta gabharapadi -

 "yey, pora, ikkadi nunchi poo mundu" annadu kangaarugaa.

 "chempalesuko dora ! koyadoranu avamanistunnav ! satyam chebutaanu memu. sachadu sachadanukunnodu saavane ledu dora! anda pinda brahmandamai kodetrasu padagai busalu kodutunnadu. eeyalaa repu kuudaa doraki shobhanam jaragadu." 

 narasimham vaadi chetilo dabbulu petti poo! ika inkem vaagaku"

 koyadora vellipoyaadu.

 "vademiti, ivaala asubham jarugutundani antunnadu bhayamto kuudina mohamto adigaadu ramalingam.

 "vaadi mokham vadedo vaagutunnaadu. avannee manam pattinchukokudadu.

 "mari vadevado raktam kallajusevaraku nidrapodu antunnadu, evaru vaadu.

 "annee pichivagudlera. 

 "okavela manaku fonlu chesevadu ee koyadora cheppinavaadu kaadugadaa?"

 "vadevado donga vedhavani cheptunnaanu kada ! koyavalla maatalu nijalavutaya?" 

 sarigga appude fon mogindi.

 narasimham gunde vegamgaa kottukundi. chaka chaka velli fon teesukunnadu.

 "halo narasimham ! hou ar uu ! koyadora emantunnadu?"

 "evaru nuvvu ?"

 "inka gurtu pattaleda ? sare kod matladana mundu ?"

 "kod lu telusukunnanta maatraana makoche nashtam emi ledu. dammunte naa edurugaa vachi nilabadu masi chesestanu rendu kshanaallo" annadu narasimham kopanga.

 "ahhhahhahh ! nannu masi chestava ? endukee pragalbhaalu narasimham! ippudu vachina koyadorani nene. kavalante marosari vastaagaa vundu" fon pettesaadu.

 oka chota kuurchuni ramalingam, narasimham matladukuntunnaru.

 aa gusagusalu puurtavagaanee tananu gadiloki vellamani signal istundemonani aasapaddaadu murali.
 
 kaani pavuganta gadichina vaalla gusagusalu poortikaaledu.

 araganta kuudaa ayipoyindi. muraleeki kopam, chiraakuu, visuguu, inka alanti baapatu fealings boledu kaligayi.

 tanuu talupu daggaraku nadichi asalakkada yem jarugutundonani chusadatanu. eesaari ramalingam annapoornammatho edho gusagusalaadutuu kanipinchaadu. undundi athani mukha kavalikalu maripotunnay.

 mundu achetanudavatam, tarvaata nischeshtudavatam, aa taruvaata krungipovatam kanipinchindataniki.

 alaa inkentasepu vaari bhangimalu gamaninchalsi vachedogani, venuka gajula chappudu vinipinchesariki venakku tirigichusaadu. raadha adbhutamaina alankaranalato shobhanam gadiloki velutuu kanipinchindi.

 inkokka kshanam kuudaa aalasyam cheyakunda aame venuke gadiloki parugettaadatanu. 